Kedves Kollégisták!

Tudom, a szabályzatok tengerében néha arra sem figyelünk, ami a „sorsunkat” befolyásolja.
Egy ilyen időponthoz érkezünk január végén.

Miként rendelkezik a HKR? Íme:

115. § Kollégiumi térítési díj:
(3)A kollégiumi térítési díjat a hallgató köteles az őszi félévben 5 hónapra (szeptember 1-től január 31-ig) és a tavaszi félévben 5 hónapra (február 1-től június 30-ig) havonta megfizetni, kivéve ha – a kollégiumi elhelyezés iránti igény megszűnése miatt – a hallgató a TR-en keresztül a megszű-nés okának felmerülésétől számított 8 napon belül benyújtott, indokolt kollégiumi kérelme alap-ján a dékán – a kollégiumvezető javaslatát figyelembe véve – a kollégiumi térítési díj e bekez-désben megállapított megfizetése alól felmentést ad. Az 5 hónapos kollégiumi díjfizetési kötele-zettség alól kivételt képeznek azon hallgatók, akik a megüresedett kollégiumi helyekre várólis-táról költöznek be, így nekik a beköltözés hónapjától esedékes térítési díjat kell megfizetni. Nem kérheti a hallgató az adott szemeszter utolsó hónapjában a kollégiumi tagság megszüntetését.(4)A duális képzésben részt vevő hallgató, amennyiben a duális képzési helye a kollégium székhe-lyétől eltérő településen van, a TR-en keresztül költségcsökkentési kérelmet nyújthat be, amely-nek elbírálása során a dékán – a kollégiumvezető javaslatát figyelembe véve – 50%-os csökken-tést adhat, kivéve, ha a hallgató a duális képzési gyakorlati helytől pénzbeli, illetve természetbeni utazási támogatást kap.

A lényeg: ha nem mondod le a kollégiumi jogviszonyodat februártól, akkor ezzel a rendelkezéssel kell szembenézned! Jogviszonyt is csak kérelemmel lehet lemondani a Neptunban!
Az évközi lemondás esetén nagy valószínűséggel csak szociális indok alapján mentesülhetsz a hátralévő időszak megfizetése alól!

Köszönöm a figyelmet!

2021. január 29.

 Bálint Imre

 kollégiumvezető